A BIZOTTSÁG HATÁROZATA
(2005. július 12.)
a Madagaszkárról származó halászati és akvakultúra-termékek behozatalára vonatkozó különleges feltételek megállapításáról szóló 97/757/EK határozatnak az illetékes hatóság és az egészségügyi bizonyítvány mintája tekintetében történő módosításáról
(az értesítés a C(2005) 2513. számú dokumentummal történt)
(EGT vonatkozású szöveg)
(2005/496/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre (1) és különösen annak 11. cikke (1) bekezdésére,
mivel:
(1)
A 97/757/EK bizottsági határozat (2) szerint Madagaszkáron a „Direction des services vétérinaires (DSV) du ministère de l’élevage” a halászati és akvakultúra-termékeknek a 91/493/EGK irányelvben foglalt követelményekkel szembeni megfelelése ellenőrzésére és igazolására kijelölt illetékes hatóság.
(2)
A madagaszkári közigazgatás átszervezése következtében az illetékes hatóság most a „Növénytermesztési, Állattenyésztési és Halászati Minisztérium (Ministère de l’agriculture, de l’élevage et de la pêche, NÁHM) Állat- és Növény-egészségügyi Igazgatósága (Direction de la santé animale et du phytosanitaire, ÁNEI)”.
(3)
Ez az új hatóság képes a hatályos jogszabályok alkalmazásának hatékony ellenőrzésére.
(4)
Az ÁNEI hivatalos biztosítékokat nyújtott a 91/493/EGK irányelvben a halászati és akvakultúra-termékek egészségügyi ellenőrzésére és megfigyelésére előírt szabályok betartására, valamint az említett irányelvben meghatározottakkal egyenértékű higiéniai követelmények teljesítésére.
(5)
A 97/757/EK határozatot ezért ennek megfelelően módosítani kell.
(6)
A szükséges átmeneti időszak biztosítása érdekében célszerű, hogy ez a határozat az Európai Unió Hivatalos Lapjában történő kihirdetésétől számított 45 nap elteltével legyen alkalmazandó.
(7)
Az ebben a határozatban foglalt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 97/757/EK határozat a következőképpen módosul:
1.
Az 1. cikk helyébe a következő szöveg lép:
„1. cikk
Madagaszkáron a »Növénytermesztési, Állattenyésztési és Halászati Minisztérium (Ministère de l’agriculture, de l’élevage et de la pêche, NÁHM) Állat- és Növény-egészségügyi Igazgatósága (Direction de la santé animale et du phytosanitaire, ÁNEI)« a halászati és akvakultúra-termékeknek a 91/493/EGK irányelvben foglalt követelményekkel szembeni megfelelése ellenőrzésére és igazolására kijelölt illetékes hatóság.”
2.
A 2. cikk helyébe a következő szöveg lép:
„2. cikk
A Madagaszkárról behozott halászati és akvakultúra-termékeknek meg kell felelniük a következő követelményeknek:
1.
minden egyes szállítmányhoz mellékelni kell egy, az A. mellékletben található mintának megfelelő, egyetlen lapból álló, számozott, megfelelően kitöltött, aláírt és keltezett, eredeti egészségügyi bizonyítványt;
2.
a termékeknek a B. mellékletben felsorolt engedélyezett létesítményekből, hűtőházakból vagy feldolgozóhajókról, illetve nyilvántartásba vett fagyasztóhajókról kell származniuk;
3.
minden csomagon kitörölhetetlen módon fel kell tüntetni a »MADAGASCAR« szót, valamint a származás szerinti létesítmény, hűtőház, feldolgozóhajó vagy fagyasztóhajó engedélyezési/nyilvántartási számát, kivéve a tartósított élelmiszerek gyártására szánt ömlesztett, fagyasztott halászati termékek esetében.”
3.
A 3. cikk (2) bekezdése helyébe a következő szöveg lép:
„(2) Az egészségügyi bizonyítványon fel kell tüntetni a NÉHM-ÁNEI képviselőjének nevét, beosztását és aláírását, valamint a NÉHM-ÁNEI hivatalos pecsétjét, amelynek a többi bejegyzéstől eltérő színűnek kell lennie.”
4.
Az A. melléklet helyébe az e határozat mellékletében megállapított szöveg lép.
2. cikk
Ezt a határozatot 2005. augusztus 28-tól kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2005. július 12-én.